**Súdne lekárstvo**

Skúška pozostáva z vypracovania jednej úlohy na jednu z troch možných situácií. Úloha má byť vypracovaná v rozsahu 1-2 strán, (stačí aj jedna) ale prehľadne štruktúrovaná a má znej vyplývať riešenie situácie podľa vlastných vedomostí, skúseností a vlastnej úvahy.

**Vypracovaná úloha má byť značená údajmi:**

* meno, priezvisko
* študijná skupina
* zvýrazniť, že ste externý študent PEVŠ - Bratislava

**Samotná práca má obsahovať nasledovnú štruktúru:**

1. vlastné zadanie - názov + situácia,
2. samotný text práce,
* úvod,
* legislatíva, ktorá rieši situáciu (pravdepodobne právna kvalifikácia, úkony podľa TP a pod),
* vlastné myšlienky, návrhy,
* záver.

**Prácu zaslať na adresu:**

* info@lekarznalec.sk,
* alebo (pre istotu aj sem) moravansky@forensic.sk

**Prácu zaslať do:** 15.12.2013

**Situácia č.1:**

Predstavte si, že ste ako vyšetrovateľ prijali oznámenie matky, o tom, že jej dieťa je sexuálne zneužívané počas doby, keď je so svojim otcom (u ktorého sa dieťa v čase striedavej starostlivosti zdržiava). Matka uviedla, že zaznamenala odreniny a krv v oblasti konečníka. Dieťa má 5 rokov. Matka predkladá len správu o modrinách - dva dni po návrate od otca.

**Úloha:** Vypracujte Váš postup (na základe Vašich znalostí, vedomostí). Aké všetky do úvahy prichádzajúce úkony by ste vykonali, prípadne uveďte Váš osobitný návrh.

**Situácia č.2:**

Ste advokát. Váš klient udáva, že jeho dieťa zomrelo v nemocnici (do ktorej bolo privezené s bolesťami v oblasti brucha) a má podozrenie z pochybenia nemocnice, pretože dieťa zomrelo už po 12 hodinách od príchodu. Klient Vás žiada, aby ste ho zastupovali pri kompletnom vyšetrovaní veci.

**Úloha:** Vypracujte Váš postup (na základe Vašich znalostí, vedomostí). Úloha detto.

**Situácia č. 3:**

Ste sudca a riešite prípad poškodenia zdravia dôchodkyne, ktorá tvrdí, že bola zbitá neznámym páchateľom. Bola bitá bejzbolkou do hlavy - opakovane. V spise sa nachádza znalecký posudok z ktorého vyplýva, že na hlave sa nachádzajú rany, ktoré mohli vzniknúť od bejzbolky. Protistrana predkladá znalecký posudok a tvrdí, že ide o dôsledok pádu zo schodov - bez použitia predmetu.

**Úloha:** Uveďte, ako budete ďalej viesť pojednávanie. Úloha detto.